

На основание чл. 90 и чл. 91 от КТ, във връзка с чл.11, ал.1 от Наредба №1 / 22 януари 2015 г. за придобиване на специалност в системата на здравеопазването и в съответствие с изискванията на чл.17 от същата Наредба и Заповед №140/09.05.2022 г., Изпълнителния директор **обявява**:

1. Конкурс за заемане на следните длъжности:
* **Лекар-специализант по неврохирургия - 3 места** в Клиниката по Неврохирургия в УМБАЛ „Св. Иван Рилски” ЕАД.
* **Лекар-специализант по анестезиология и интензивно лечение - 1 място** в Отделение по анестезиология и интензивно лечение в УМБАЛ „Св. Иван Рилски” ЕАД
1. Място на работа: гр. София, бул. „Акад. Иван Гешов” № 15.
2. Характер на работата: Провеждане на обучение за придобиване на специалност по реда на Наредба № 1/22.01.2015 г. на МЗ. Обучението се осъществява, чрез личното участие на специализанта в дейностите, извършвани в базата за обучение, като същият носи отговорност за извършваната от него дейност в съответствие с действащите медицински стандарти и правилата за добра медицинска практика.
3. Изисквания за длъжността:
* Образование: Висше медицинско образование с призната образователно-квалификационна степен „магистър” по специалността „Медицина”;
* Лицето да не е осъждано и да не е лишено от правото да упражнява професията.
1. Необходими документи за участие:
* Заявление в свободен текст;
* Автобиография;
* Мотивационно писмо;
* Копие от диплома за висше медицинско образование с призната образователно-квалификационна степен „магистър” по специалността „Медицина”;
* Дипломи, сертификати, удостоверения за допълнителна квалификация;
* Документ за трудов стаж (ако има такъв).
1. **Срок и ред за подаване на документи за участие в конкурса:**
	* + Документи за кандидатстване се подават в УМБАЛ ” Св. Иван Рилски” – ЕАД, гр. София, бул. „Акад. Иван Гешов” № 15, стая 24 – отдел „Деловодство”, всеки работен ден от 9.00 до 15.00 часа, до 13.06.2022г. вкл., тел. 02/852-69-63;
		+ Документите се подават в запечатан непрозрачен плик, на който е изписано:
* Конкурс за избор на Лекар – специализант по клинична специалност „Неврохирургия“;

**или**

* Конкурс за избор на Лекар – специализант по клинична специалност „ Анестезиология и интензивно лечение “.
* На кандидатите, подали своите документи, се предоставя копие на Длъжностна характеристика.
1. **Ред за провеждане на конкурса:**
* **Първи етап** – след изтичане на обявения срок документите на кандидатите ще бъдат разгледани от комисия, назначена със заповед на изпълнителния директор, при спазване на изискванията на ЗЗЛД. С доброволното предоставяне на документи за кандидатстване се счита, че кандидатите дават изричното си съгласие личните им данни да се съхраняват, обработват и използват за целите на подбора за съответната позиция;
* **Втори етап** – с допуснатите кандидати от първия етап ще бъде проведено събеседване за оценка на кандидатурата от определена за целта комисия. В образуването на бала се вземат предвид: средният успех от следването и от държавните изпити; оценката от дипломата по специалността; резултатът от проверка на познанията на кандидата по специалността, за която кандидатства. Членовете на конкурсната комисия с право на глас оценяват кандидатите по шестобалната система през 0,25. Крайният резултат е средно аритметично число от оценките на всички членове на комисията с право на глас. В класирането не участват кандидати, получили оценка под 4,00. При равен резултат предимство ще има кандидатът с трудов стаж по специалността, за която кандидатства /ако има такъв/.
* Избраните кандидати се назначават на трудов договор по чл. 68, ал. 1 т. 2 от КТ и условията на Наредба № 1 /22.01.2015 год. на МЗ за придобиване на специалност в системата на здравеопазването.

Заповедта да бъде изпратена за публикуване във вестник „България днес”, на интернет портала на РЗИ и на сайта на УМБАЛ „Св.Иван Рилски“ ЕАД.

**ИЗПЪЛНИТЕЛЕН ДИРЕКТОР:**

 **Д-р Дечо Дечев**